Atvinnuþróunarfélag Eyjafjarðar hefur ákveðið að bregðast við þrengingum á atvinnumarkaði með stofnun Sprotaseturs Vaxtarsamnings Eyjafjarðar . Með því er sköpuð aðstaða og stuðningsumhverfi fyrir fólk sem vill hrinda nýjum hugmyndum til atvinnusköpunar í framkvæmd . Auglýst hefur verið eftir umsóknum um aðstöðu hjá Sprotasetrinu en 10 - 12 manns geta starfað þar í senn . Hægt verður að sækja um aðstöðu til sex mánaða , með möguleika á framlengingu . Fyrsti umsóknarfrestur verður til 4. desember næstkomandi . Viðbrögð við þrengingum á atvinnumarkaði Hjalti Páll Þórarinsson , verkefnisstjóri VAXEY , segir stofnun Sprotaseturs VAXEY koma í kjölfar efnahagsþrenginga og samdráttar á atvinnumarkaði . „ Bakgrunnur þess fólks sem stendur frammi fyrir atvinnumissi er fjölbreyttur , allt upp í að fólk hefur mikla menntun og víðtæka starfsreynslu . Með Sprotasetrinu er hugsun okkar að bjóða nýja lausn fyrir þá sem vilja takast á við ný verkefni , jafnvel stofna fyrirtæki og fá til þess stuðning í formi aðstöðu og ráðgjafar . Aðstæður á atvinnumarkaði nú um stundir krefjast þess að allt verði reynt til að spyrna við fótum , efla nýsköpun og skapa ný störf . Sprotasetrið er liður í því hér á svæðinu og er viðbót við þá starfsemi sem Vaxtarsamningur Eyjafjarðar hefur þegar með höndum , ” segir Hjalti . Markmiðið að fjölga fyrirtækjum og störfum Sprotasetur VAXEY verður á skrifstofuhæð Atvinnuþróunarfélags Eyjafjarðar í miðbæ Akureyrar . Þeim aðilum sem fá inni á Sprotasetri VAXEY er lögð til bæði aðstaða og þjónusta frá AFE , auk þess verður þeim veitt aðstoð við aðra fjármögnun . Þar verður boðið upp á fullbúnar skrifstofur með allri þjónustu s.s. ritaraþjónustu , þrifum , símsvörun , nettengingu , fundarherbergi , ljósritun , kaffiaðstöðu og fleiru . Þar verður því glæsilegt sprotasetur fyrir 10 - 12 manns en auk AFE eru starfsmenn Vaxtarsamnings Eyjafjarðar og Markaðsskrifstofu ferðamála á Norðurlandi með aðsetur á hæðinni . Markmið Sprotaseturs VAXEY er að : Skapa nýjan valkost fyrir fólk sem vill vinna að arðbærum verkefnum og / eða stofna eigin fyrirtæki . Veita aðstöðu til áhugaverðra verkefna einstaklinga og fyrirtækja . Veita þjónustu og handleiðslu sérfræðinga og ráðgjafa aðstandenda Sprotaseturs VAXEY og efla svæðisbundna sérþekkingu . Fjölga samkeppnishæfum fyrirtækjum og störfumog efla framboð á vörum og þjónustu . Lögð verður áhersla á að skapa verðmæti með arðbærum verkefnum , skapa aðstæður til að nýta nýjustu þekkingu á hverju sviði , auka samvinnu aðila í rannsóknum og þekkingariðnaði og auka starfsþjálfun og menntun . Umsóknareyðublöð og upplýsingar eru veittar á skrifstofu AFE eða á heimasíðu , www.afe.is .